ಯೋಧರ ಕಂಡು ಮುಗಿಲುಮುಟ್ಟಿದ ಪುಟಾಣಿಗಳ ಘೋಷಣೆ – ವಿಡಿಯೋ ವೈರಲ್

ನವದೆಹಲಿ: ಯೋಧರು ತಮ್ಮ ಮುಂದೆ ಹೋಗುತ್ತಿರುವುದನ್ನು ಗಮನಿಸಿದ ಪುಟಾಣಿಗಳ ತಂಡವೊಂದು ಜೋರಾಗಿ ಭಾರತ್ ಮಾತಾ ಕೀ ಜೈ ಎಂದು ಘೋಷಣೆ ಕೂಗುವ ಮನಮುಟ್ಟುವ ವಿಡಿಯೋ ಕಳೆದ ಕೆಲವು ದಿನಗಳಿಂದ ಸಾಮಾಜಿಕ ಜಾಲತಾಣಗಳಲ್ಲಿ ಸಾಕಷ್ಟು ವೈರಲ್ ಆಗುತ್ತಿದೆ.

ಈ ವಿಡಿಯೋವನ್ನು ಇದೀಗ ಬಿಜೆಪಿ ನಾಯಕ, ಮೇಜರ್ ಸುರೇಂದ್ರ ಪೂನಿಯಾ ಅವರು ತಮ್ಮ ಟ್ವಟ್ಟರ್ ಖಾತೆಯಲ್ಲಿ ಶೇರ್ ಮಾಡಿಕೊಂಡಿದ್ದಾರೆ. “ಚುನಾವಣಾ ಭರ್ಜರಿ ಪ್ರಚಾರದ ಬ್ಯುಸಿ ಮಧ್ಯೆಯೂ ಮಕ್ಕಳ `ಭಾರತ್ ಮಾತಾಕಿ ಜೈ ಹಾಗೂ ಹೌ ಈಸ್ ದಿ ಜೋಶ್ ಅನ್ನೋ ಘೋಷಣೆ ನನ್ನ ಮನಮುಟ್ಟಿದೆ. ಈ ವಿಡಿಯೋ ನೋಡಿದ ಬಳಿಕ ನನ್ನ ಡ್ರೈವರ್, ಮೇಜರ್ ಸಾಬ್ ಈ ಮಕ್ಕಳ ದೇಶಪ್ರೇಮ ಹಾಗೂ ಸೈನಿಕರ ಮೇಲಿ ಅಭಿಮಾನವನ್ನು ನೋಡಿದ್ರೆ ಸಿನಿಮಾದಲ್ಲಿ ಹೀರೋಗಳು ಬದಲಾಗುತ್ತಲೆ ಇರುತ್ತಾರೆ. ಆದ್ರೆ ನಮ್ಮ ದೇಶದ ಯೋಧರು ಶಾಶ್ವತ ಹೀರೋಗಳು ಎಂಬುದನ್ನು ನಾವು ಅರಿತುಕೊಳ್ಳಬಹುದು” ಎಂದಿದ್ದಾರೆ. ಇದು ಒಬ್ಬ ನಾಗರಿಕ ದೇಶದ ಮೇಲಿಟ್ಟಿರುವ ಗೌರವ ಎಂದು ಟ್ವಟ್ಟರ್ ನಲ್ಲಿ ಬರೆದುಕೊಂಡಿದ್ದಾರೆ.

ವಿಡಿಯೋದಲ್ಲೇನಿದೆ?
30 ಸೆಕೆಂಡಿನ ಈ ವಿಡಿಯೋದಲ್ಲಿ ಮಕ್ಕಳ ಜೋಶ್ ಎಷ್ಟಿದೆ ಎಂಬುದನ್ನು ನಾವು ಕಾಣಬಹುದು. ರಸ್ತೆಯಲ್ಲಿ ಸೈನಿಕರು ಸಾಲಾಗಿ ಹೋಗುತ್ತಿರುವಾಗ ಮಕ್ಕಳ ಗುಂಪಿನಲ್ಲಿದ್ದ ಬಾಲಕನೊಬ್ಬ `ಭಾರತ್ ಮಾತಾ ಕೀ ಜೈ’ ಹಿಂದೂಸ್ತಾನ್ ಜಿಂದಾಬಾದ್ ಎಂದು ಜೋರಾಗಿ ಘೋಷಣೆ ಕೂಗುತ್ತಾನೆ. ಇದಕ್ಕೆ ಉಳಿದ ಮಕ್ಕಳು ಹಾಗೂ ಸೈನಿಕರು ದನಿಗೂಡಿಸುವುದನ್ನು ನಾವು ವಿಡಿಯೋದಲ್ಲಿ ಗಮನಿಸಬಹುದು.

ಮಕ್ಕಳ ವಿಡಿಯೋ ಇದೀಗ ಸಾಮಾಜಿಕ ಜಾಲತಾಣದಲ್ಲಿ ಸಖತ್ತಾಗಿ ವೈರಲ್ ಆಗುತ್ತಿದ್ದು, ನೆಟ್ಟಿಗರು ಮಕ್ಕಳ ದೇಶಾಭಿಮಾನ, ಉತ್ಸಾಹ ಹಾಗೂ ಅಭಿಮಾನವನ್ನು ಕೊಂಡಾಡುತ್ತಿದ್ದಾರೆ.

https://twitter.com/MajorPoonia/status/1118354199916556290